Presečišče premic je koordinatno izhodišče. Na vsaki premici izberemo enoto, tako dobimo pravokotni ali kartezični koordinatni sistem v ravnini. Vodoravno premico imenujemo abscisna os ali x, drugo ki je na prvo pravokotna, pa ordinatna os ali y.

V koordinatnem sistemu vsaki točki pripadata dve koordinati- dve realni števili. Skozi točko potegnemo vzporednico ordinatni osi. Tam, kjer ta seka abscisno os, odčitamo prvo koordinato točke xo. Imenujemo jo abscisa točke. Če skozi točko potegnemo vzporednico abscisni osi, lahko tam, kjer ta seka ordinatno os, odčitamo drugo koordinato- ordinato točke yo. Koordinati lahko zapišemo v obliki urejenega para: T (xo,yo).Lega točke T je natančno določena.